Durant el 2019, va fer una gira de més de 100 concerts a Europa, Japó, Estats Units i Canadà. Per exemple, va actuar el 30 de maig de 2019 a l'escenari principal del Primavera Sound a Barcelona. Més tard, realitzà un concert en petit format a l'escenari Paper Sessions d'OCB. El 28 de febrer de 2020, el canal alemany de televisió Bayerischer Rundfunk va retransmetre el concert que realitzà al festival PULS a Munic el 30 de novembre de 2019. Tot i que realitza grans gires al llarg de l'any, continua tocant a parcs i estacions de l'U-Bahn a Berlín. Durant el 2020, va fer una petita gira i, posteriorment, durant el confinament i més endavant va realitzar directes en línia i concerts per a televisió que es van retransmetre per exemple a Arte.